《家有含笑花开因成三首》
宋代·李吕

正色巧遮藏，天香清可带。
若为忍一噱，耻效{左女右睘}薄态。
奴红春事退，绝意矜粉黛。
质素本任真，藻棁鄙居蔡。

作者简介：李吕（1122—1198）生于宋徽宗宣和四年，卒于宁宗庆元四年，年七十七岁。端庄自重，记诵过人。年四十，即弃科举。好治易，尤留意通鉴。教人循循善诱，常聚族百人，昕夕击鼓，聚众致礼享堂，不以寒暑废。吕著有《澹轩集》十五卷，《国史经籍志》传于世。